27 
Epistoma margine superiore leviter curvato, frontem 
multo superante, ante subplanum. 
Trunci annulus primus margine laterali crasso, sul- 
cato, post parum profunde et inaequaliter fisso, exteriore 
parte tenui, altecincta, subrevoluta. Epimera annuli se- 
cundi et tertii post fissa. Epimera annulorum sex trunci 
posteriorum utrinque processu horizontali. Margo posterior 
-annuli primi utrinque bisinuatus. 
Caudae annuli duo priores trunci annulo septimo ob- 
tecti; annuli tres sequentes epimeris processibus horizon- 
talibus ut in trunci annulis. Annulus analis ejusdem ferme 
longitudinis et latitudinis, basis apici aequilonga, apice ar- 
cuate emarginato, angulis externis paulo retroductis, supra 
excavato. Articulus basalis pedum analium latitudine 
basis paulo longior, leviter angustatus, apice acuto; ramus 
exterior parvus, incisurae superne articuli basalis insertus. 
Color uniformis, griseus, extremitate postica rufo- 
brunnea. 
Long. 6,5 m. m. Lat. 4 m. m. Alt. 2 m. m. 
Diploexochus echinatus Br. Consp. 30. tb. 4. f. 20 — 21. 
— — M. Edw. 1. c. 180. 
Armadillo — B.-L. Prosp. 7. 
Patria: Brasilia. Specimen typicum Brandtii in Museo 
Berolinensi asservatur. 
B. Trunci annulus primus margine laterali tenui (saepius revo- 
luto, ut infra crassior videtur). (Species 13 — 19). 
13. Armadillo murinus. 
Ovalis vel oblonge ovalis, valde convexus, dense et 
distincte squamate punctatus; trunci annuli utrinque mani- 
festo tuberculati. 
Antennae exteriores tertia corporis parte paulo lon- 
giores ; flagelli articulus prior altero duplo vel triplo brevior. 
